CELEX: 62012TN0032
Language: el
Date: 2012-01-20 00:00:00
Title: Υπόθεση T-32/12: Προσφυγή της 20ής Ιανουαρίου 2012 — Vardar κατά ΓΕΕΑ — Joker (pingulina)

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/17
            
         Προσφυγή της 20ής Ιανουαρίου 2012 — Vardar κατά ΓΕΕΑ — Joker (pingulina)
   (Υπόθεση T-32/12)
   2012/C 109/38
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Muslahadin Vardar (Löhne, Γερμανία) (εκπρόσωποι: I. Höfener και M. Boden, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Joker, Inc. (Allen, Ηνωμένες Πολιτείες)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 17ης Νοεμβρίου 2011 στην υπόθεση R 475/2011-4, και να την τροποποιήσει έτσι ώστε να απορριφθεί η ανακοπή και η αίτηση καταχωρίσεως του προσφεύγοντος· και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: Ο προσφεύγων
   
      Σήμα προς καταχώριση: Το εικονιστικό σήμα «pingulina», σε πορτοκαλί, μωβ, μπλε, πράσινο, κίτρινο και μαύρο χρώμα, για προϊόντα των κλάσεων 20, 24 και 25 — Καταχωρισμένο κοινοτικό σήμα υπ’ αριθ. 8402992
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: Η ανακοπή στηρίχθηκε, μεταξύ άλλων, στο καταχωρισθέν με αριθμό 537386A εικονιστικό διεθνές σήμα «Pingu», σε μαύρο και άσπρο χρώμα, για προιόντα, μεταξύ άλλων, των κλάσεων 20, 24 και 25
   
      Απόφαση του τμήματος ανακοπών: Δέχεται την ανακοπή στο σύνολό της και απορρίπτει και την αίτηση καταχωρίσεως κοινοτικού σήματος
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών έκρινε πεπλανημένα ότι υπήρχε κίνδυνος συγχύσεως μεταξύ του προς καταχώριση σήματος και των προγενέστερων σημάτων.